b'\n_START_ARTICLE_\nGalisija\n_START_SECTION_\nGeografija\n_START_PARAGRAPH_\nGalisija yra \xc5\xa1iaur\xc4\x97s vakar\xc5\xb3 Ispanijoje ma\xc5\xbedaug tarp 9\xc2\xb0W 42\xc2\xb0N ir 7\xc2\xb0W 44\xc2\xb0N. \xc5\xa0iaur\xc4\x97je Galisijos krantus skalauja Kantabrijos j\xc5\xabra, vakaruose Atlanto vandenynas. Pietuose regionas ribojasi su Portugalija, o rytuose su Ispanijos autonominiais regionais Kastilija-Leonu ir Asturija._NEWLINE_Region\xc4\x85 charakterizuoja auk\xc5\xa1tos kaln\xc5\xb3 grandin\xc4\x97s, atskirian\xc4\x8dios Galisij\xc4\x85 nuo likusios Ispanijos. Daugiau nei pus\xc4\x97 teritorijos yra auk\xc5\xa1\xc4\x8diau nei 400\xc2\xa0m vir\xc5\xa1 j\xc5\xabros lygio. Auk\xc5\xa1\xc4\x8diausias ta\xc5\xa1kas yra Pena Trevinca (2 127 m). Paj\xc5\xabris sudaro 1 659\xc2\xa0km, i\xc5\xa1 j\xc5\xb3 300\xc2\xa0km sm\xc4\x97lio plia\xc5\xbe\xc5\xb3._NEWLINE_Galisijai taip pat b\xc5\xabdingi mi\xc5\xa1kai, kurie sudaro 30\xc2\xa0% vis\xc5\xb3 Ispanijos mi\xc5\xa1k\xc5\xb3._NEWLINE_Svarbiausi miestai yra La Korunja, Ferolis, Lugas, Orens\xc4\x97, Pontevedra, Santjago de Kompostela ir Vigas.'